procesaur/Wiki.mk huggingface dataset:
Министерство за одбрана на Кина

Министерството за национална одбрана на НР Кина (国防部; ) е министерство во надлежност на Државниот совет, а начие чело стои министерот за национална одбрана. Основано е по одлука на првата седница на I Национално народно собрание во 1954 г. За разлика од други земји, министерството не заповеда со вооружените сили, бидејќи тие се под раководство на Централниот воен комитет (ЦВК). Министерството е орган кој служи како претставник на ЦВК и војската во воена размена и соработка со армиите на други држави.
Службените должности на министерството подразбираат обединето раководење со развојот и одржувањето на воените сили, каде спаѓаат регрутацијата, организацијата, опремувањето, обуката, военонаучните истражувања на армијата, но и да водат сметка за чиновите и паричниот надомест на офицерите и професионалните војници. Во практика, сите овие функции ги врши Генералштабот на самата војска, со кој раководи ЦВК.
1 Структура
Министерството за одбрана има неколку одделенија:
*Општа служба
*Служба за надворешни работи
*Мировничка служба
*Служба за регрутација
Општата служба на министерството воедно игра улога на Општа служба на Генералштабот. Кадрите на другите служби се припадници на генералштабот.
2 Министер
Иако самото министерство нема значајни надлежности, функцијата на Министерот за одбрана важи за една од најважните во државата. Лицето на оваа функција секогаш е старешина во активна служба и обично е потпретседател на ЦВК, државен советник и член на ЦК на партијата, што му овозможува да носи одлуки на воено, државно и партиско ниво.
3 Список на министри
Бр., Име, Стапил, Напуштил
1, Пенг Дехуај, септември 1954, април 1959
2, Лин Бјао, април 1959, септември 1971
''непополнета''
3, Је Џенјинг, јануари 1975, март 1978
4, Сји Сјенгчен, март 1978, март 1981
5, Генг Бјао, март 1981, јуни 1983
6, Џанг Ајпинг, јуни 1983, март 1988
7, Чин Џивеј, март 1988, март 1993
8, Чи Хаотјен, март 1993, март 2003
9, Цао Гангчуан, март 2003, 17 март 2008
10, Љанг Гуангље, 17 март 2008, 16 март 2013
11, Чанг Ванчуен, 16 март 2013, 19 март 2018
12, Веи Фенге, 19 март 2018, 12 март 2023
13, Ли Шангфу, 12 март 2023, во служба
4 Поврзано
*Министерства на Кина
*Народна ослободителна армија
5 Наводи
*
Тоса (куче)

Тоса, исто така познат како Тоса Ину или јапонски борец (|土 佐 闘 犬) е раса на кучиња со потекло од Јапонија. Според класификацијата на FCI се категоризира како Втора група на FCI, меѓу молоси.
1 Изглед
Јапонскиот борец „тоса“ е голема и моќна раса. Тој мора да ја задржи агилноста и покрај неговата тежина. Тоса Ину има голема глава која делумно е во форма на клин. Исто така карактеристични се и борите на челото, спуштените уши, кои висат близу до образите. Неговото тело е долго и исклучително мускуларно и развиено. Крзното му е силно и тешко. Опашката е долга и дебела, а влакната се кратки. Тежината на машки кучиња се движи од 40 до 88 килограми. Женките се значително полесни и ретки се случаите масата да надмине 70 кг. Kaко и тежината, така и висината на овие кучиња во пракса многу варира. Висината за машки кучиња е во просек 64 - 77 см. Меѓутоа, горната граница на висината не е строго определена. Бојата на крзното може да биде жолта, црвена, кајсија, кафеава, а поретко е црна или тигреста.
2 Карактер
Јапонскиот борец тоса е една од најхрабрите раси на кучиња. Тој има одлична издржливост на физички напор и болка. Поседува независна автономна личност. Сопственикот на тосата мора да биде строг, а за луѓето кои се плашат, оваа раса не е препорачлива. Може да се дресира, но само ако сопственикот има решителност и не е флексибилен. Кога е социјализиран може да биде во придружба и со други кучиња и животни. Иако е голем, тосата може да живее во куќа или стан, но тој треба секојдневно да има активни вежби. И покрај својата тежина, со соодветна обука, може да постигне голема брзина и агилност. Исклучителната издржливост на тосата, кога е комбинирана со добра дресура, може да создаде куче за заштита на луѓето и објектите.
3 Здравје
Јапонските кучиња борци живеат во просек од 10-12 години. Тоса е генерално витален пес. Кај него, сепак, повремено се манифестираат проблеми со очите, надуеност и болки во зглобовите.
4 Грижа
Бидејќи има кратко влакно не е потребна поголема нега на крзното. Влакното му се менува неколкупати во годината. Крзно е силно и речиси бесчувствително на надворешни повреди. Кога има услови, треба да му се обезбеди семејна љубов, но тосата е прилагодлива и на условите без човечко присуство, особено ако неговата цел е да врши службени функции.
5 Историја
Расата тоса била развиена во 19. век со вкрстување на јапонското куче од Шикоку и кучиња од Европа. Меѓу другото, се користеле булдози, мастифи, поентери, доги, бул териери и, според некои извори, и стафорд териери. Покрај тоа, во создавањето на оваа раса биле користени и бернардинци и други европски борбени кучиња. Јапонскиот борец е, како што сугерира и името, создаден исклучиво за борба со кучиња. Поради неговата храброст и сила, таа раса се употребува во борби и денес, посебно во некои земји од Азија, Европа и Јужна Америка. Во земјите каде таквите борби се легални, оваа раса е многу популарна. И покрај нивната храброст и потенцијал да станат агресивни кон другите животни, оваа раса има благороден, сталожен карактер и развива особен емотивен однос кон својот сопственик, како и кон членовите на семејството.
Ахен

Ахен (|Aachen, |Aix-la-Chapelle, холандски: ''Aken'', |Aquisgranum, месно: ''Oche'') — град во германската сојузна покраина Северна Рајна-Вестфалија, на граница со Холандија и Белгија, 65км западно од Келн. Ахен е најзападен град на Германија.
1 Историја
Градот првин го населиле Римјани во 1 век од новата ера. На местото на античката населба Карло Велики соградил дворец и катедрала по пример на катедралата од Равена, Сан Витале околу 800 година. Во неа бил крунисан неговиот син Лудвиг I Побожен во 813 година, како и скоро сите цареви на Римско-германските царства до 1513 година.
Градот бил центар на каролиншката култура и втор град во големина во царството на Карло Велики. По норманските пустошења во 881 година градот бил обновен во 983 година.
Царот Фридрих I издигнал цврсти ѕидини, кои подоцна уште повеќе ги појачал Фридрих II во 1215 година.
Во времето на верските равоти во 16 век градот страдал и почнал да го губи своето значење и своите привилегии, а посебно кога германските владетели го избрале Франкфурт на Мајна, како крунобден град.
Од 1801 година градот припаѓал на Франција, а во 1815 година на Прусија.
Во втората светска војна, како важен центар на прилазот на Рур во долготрајните и тешки борби бил готово потполно разрушен.
2 Географски и демографски податоци
Градот се наоѓа на надморска височина од 173 метри. Површината на општината изнесува 160,8км<sup>2</sup>. Во самиот град според проценките од 2010 година живееле 259,269 жители. Просечната густина на населението изнесувала 1,612ж/км<sup>2</sup>. Претставува една од 10-те општински центри на округот и регион Ахен. Поседува регионална шифра (AGS) 5334002, NUTS (DEA21) и LACODE (DE AAH) код.
Во околината има јаглен и железна руда, бакарна руда и олово. Познат е по индустриските машини, вагони, сапуни, стакла. Покрај катедралата на Карло Велики, во која и тој самиот е погребан, тука е и готската зграда од 16 век, музеи и позната бања со термоминерални сулфурни извори.
Ахенскиот универзитет (RWTH Aachen), основан во 1870 година, е еден од водечките европски технички универзитети, посебно за електротехника и машинство, но и за информатика и физика. Универзитетската клиника Ахен е најголемата европска клиника во една зграда. Голем број на софтверски и компјутерски компании се разввиле во околината на Ахен.
Катедралата во Ахен е од 1978 година на списокот на светските градби.
3 Галерија
Министерство за образование на Кина

Министерството за образование на НР Кина (教育部; пинјин: ''Jiàoyùbù'') е министерство задолжено за образованието во Кина, со седиште во Пекинг. Надлежен орган за министерството е Државниот совет, кој ги пропишува правилата што важат за сите сфери од образовниот систем во земјата. Тука спаѓаат задолжителното основно образование, средната и стручна спрема и високото образование.
Меѓу другото, министерството има задача да издава уверенија за наставниот кадар, да спроведува стандардизација на наставната програма и учебниците, да воспоставува стандарди и да врши општ надзор на целиот образовен систем, настојувајќи да ја „осовремени Кина по пат на образованието“. Како установа, дава нагласок на техничките струки наспроти академството како такво.
Од 1985 до 1998 г. органот се нарекувал „Државна комисија за образование“.
1 Список на министри
Бр., Име, Стапил, Напуштил
Министер за образование на Централната народна влада
1, Ма Сјилуен (马叙伦), октомври 1949, ноември 1952
Министер за образование
2, Џанг Сјижуо (张奚若), ноември 1952, февруари 1958
3, Јанг Сјуфенг, февруари 1958, февруари 1964
4, Лиу Џипинг (刘季平), в.д., февруари 1964, октомври 1964
5, Хе Веј (何伟), октомври 1964, јуни 1966
''непополнето за време на Културната револуција''
6, Џоу Жунгсјин, јануари 1975, април 1976
7, Лиу Сјијао (刘西尧), јануари 1977, февруари 1979
8, Џанг Нансјанг (蒋南翔), февруари 1979, мај 1982
9, Хе Дунгчанг (何东昌), мај 1982, јуни 1985
Претседател на Државната комисија за образование
10, Ли Пенг, јуни 1985, април 1988
11, Ли Тјејинг, април 1988, март 1993
12, Џу Кајсјуен (朱开轩), март 1993, март 1998
Министер за образование
13, Чен Џели, март 1998, март 2003
14, Џоу Џи, март 2003, ноември 2009
15, Јуен Гуејжен, ноември 2009, во служба
2 Поврзано
* Ханбан
* Институт „Конфуциј“
* Образование во Кина
* Список на универзитети во Кина
* Министерства на Кина
Фудбалска репрезентација на Црна Гора

Фудбалска репрезентација на Црна Гора (|''Fudbalska reprezentacija Crne Gore'', Фудбалска репрезентација Црне Горе) ја претставува Црна Гора во фудбал и е контролирана од Фудбалската Федерација на Црна гора. Своите наптревари ги игра на градскот стадион во Подгорица и нивен тренер е Бранко Брновиќ.
Настапи и голови до 7 јуни 2013.#, Поз., Играч, Датум на раѓање (години), Настапи, Голови, Клуб
0.1 Recent callups
The following players have been called for the last 12 months.
Pos., Player, Date of Birth (Age), Caps, Goals, Club, Most Recent Match/Selection
Вангел Темелковски

Вангел Темелковски Темов e роден 1896 година во селото Царев Двор, Ресенско. Доброволец во Шпанската граѓанска војна (1936 - 1939). Поборник за независна Македонија. Работник по занимање.
Емигрирал во Канада, а во 1927 година во САД. Во 1933 година станал член на Комунистичката партија. Во Шпанија дошол на 26 февруари 1937 година. Бил ранет во текот на војната. Во март 1939 година повторно заминал, односно пребегнал во САД, а во 1946 година се вратил во Македонија, во Скопје. Стигнал до војничкиот чин Капетан. Умрел на 27 април 1972 година.
Народен дневник

Народен дневник (人民日报; пинјин: ''Rénmín Rìbào''; ) — кинески дневен весник, орган на Централниот комитет на Комунистичката партија на Кина (КПК) што се издава ширум светот, со тираж од 3-4 милиони примероци. Покрај главното издание на кинески јазик, весникот има изданија на англиски, јапонски, француски, шпански, руски, арапски и корејски. Содржините на други јазици се поограничени со кинески теми, а побогати со меѓународни содржини и случувања во земјата кајшто се говори дадениот јазик. Како „Правда“ во времето на СССР, весникот е гласило за ставовите и политиката на партијата.
1 Историја
Весникот е основан на 15 јуни 1946 г. во Пингшан, Хебеј, а следната година е преместен во Пекинг. Од неговото основање до денес, венсникот е под непосредна контрола на владејачкиот врв. Во првите две децении, главни уредници биле Денг Туо и Ву Ленгсји, но со весникот всушност раководел Ху Чаому, личен секретар на Мао Цетунг.
За време на Културната револуција, „Народен дневник“ бил еден од ретките извори на информации за намерите и политиката на партијата и државното раководство. Во овој период, воведниот дел важел за официјално приопштување на одлуките и плановите на владата и затоа се читал ширум целата земја. Рубриката има таква улога и денес.
Постои значајна содржинска разлика помеѓу воведниот дел, освртите и мислењата во весникот. Иако сите мора да добијат согласност од владата. Додека вовидначарот има за задача да соопшти договорени и официјализирани ставови и планови, и тоа го прави поретко, колумнистите даваат свои гледишта и мислења за тековни проблематики кои не мора да го одразуваат мислењето на партијата или владата, но не се ни критично настроени кон неа.
Бројот на написи за некој политичар важи за јасен показател за неговиот успех во кариерата.
Покрај ова, редакцијата на „Народен дневник“ го издава и ''Global Times'', и на својот портал го држи значајниот форум „Зајанување на нацијата“.
2 Поврзано
* Новинска агенција „Сјинхуа“
* Кинеска новинска агенција
*''Global Times''* Родонг Синмун — севернокорејски пандан
Pantera

Pantera беше американска хеви метал музичка група со потекло од Арлингтон (Тексас). Бендот беше основан во 1981 година од страна на браќата Вини Пол (тапани) и Дајмбег Дарел (гитара), плус вокалот Тери Глејз. Басистот Рекс Браун се придружил следната година. Пејачот Глејз бил заменет со Фил Анселмо во 1987 година, а оттогаш Анселмо останал со групата сѐ до нејзиното растурање во 2003. Со преку 20 милиони продадени албуми на светско ниво, Пантера важат за едни од поуспешните хеви метал бендови од 90-тите години на минатиот век.
Во текот на 80-тите овој состав издал четири студиски албуми кои не доживеале некој позабележителен комерцијален успех. Во текот на 90-тите, започнувајќи со албумот ''Cowboys from Hell'', Пантера станале едни од првите бендови кои го популаризирале грув металот, екстремен подвид на хеви металот. Нивниот следен албум, ''Vulgar Display of Power'' (1992) доживеал култен статус во хеви метал заедницата. Првото место на американската Билборд 200 табела за албуми го достигнале со нивното следно студиско издание ''Far Beyond Driven'' (1994).
Несогласувањата во бендот се вжештиле во 1995, кога Фил Анселмо станал зависник од хероин. Поради тоа, сесиите за снимање на наредниот албум (објавен 1996) се одвивале одвоено. Тензијата продолжила и во следните седум години, период во кој групата издала само еден албум. Составот морал да земе принуден одмор во 2001, а во 2003 година била донесена конечната одлука за распуштање, откако било јасно дека Анселмо нема да се врати во бендот. Браќата Абот (Вини Пол и Дајмбег Дарел) својата музичка кариера ја продолжиле во Damageplan, додека Анселмо и Рекс Браун го основале Down. Сите надежи дека Патера повторно ќе се обедини паднале во вода со убиството на Дајмбег Дарел во 2004 година, за време на една свирка со неговиот нов бенд Damageplan.
1 Дискографија
;Студиски албуми
*''Metal Magic'' (1983)
*''Projects in the Jungle'' (1984)
*''I Am the Night'' (1985)
*''Power Metal'' (1988)
*''Cowboys from Hell'' (1990)
*''Vulgar Display of Power'' (1992)
*''Far Beyond Driven'' (1994)
*''The Great Southern Trendkill'' (1996)
*''Reinventing the Steel'' (2000)
2 Членови
;Последна постава
* Дајмбег Дарел – гитара, придружен вокал (1981–2003)
* Вини Пол – тапани (1981–2003)
* Рекс Браун – бас гитара, придружен вокал (1982–2003)
* Фил Анселмо – вокал (1986–2003)
;Поранешни членови
* Дони Харт – вокал (1981–1982)
* Томи Бредфорд – бас (1981–1982)
* Тери Глејз – вокал (1982–1986), ритам гитара (1981–1982)
2.1 Хронологија
Вејјуен (Гансу)

Вејјуен (渭源县; пинјин: ''Wèiyuán Xiàn'') — околија во покраината Гансу, НР Кина. Административно припаѓа на округот Дингсји, чиј административен центар е истоимениот град. Зафаќа попвршина од 2.065 км². Во 1999 г. населението на Вејјуен броело 335.568 жители.
1 Поврзано
* Веј — реката по која е наречена околијата
* Вејјуен (Сечуан)
Jetairfly

Jetairfly е белгиска авиокопманија со седиште во Остенд, Белгија и центар на летови во Zaventem, Белгија. Официјално позната како TUI Airlines Belgium, своето има го смени во Jetairfly во ноември 2005.
Црква „Св. Павле“ - Виница

Свети Павле — црква-параклис кој се наоѓа во виничкиот плоштад Ангел Винички. Камен-темелникот бил поставен на Павловден на 13 јули 2009 година. Завршен и осветен бил на 15 јули 2010 година.
1 Галерија
Хакан Шукур

Хакан Шукур (роден на 1 септември, 1971) — поранешен турски фудбалер со албанско потекло кој играл како напаѓач. Тој го поминал поголемиот дел од неговата професионална кариера во екипата на Галатасарај, во чии дрес бил трипати најдобар стрелец во турското првенство, бранејќи ги боите на клубот во три различни периоди во кој освоил вкупно 14 големи наслови.
Шукур ја претставувал репрезентацијата на Турција вкупно 112 пати, постигнувајќи 51 гол, што го прави најдобар стрелец на нацијата и 19-ти во светот. Како еден од најплодните напаѓачи на модерната ера, тој постигнал 383 гола во текот на неговата клубпка кариера, како и најбрзиот гол некогаш постигнат на Светските првенства, во натпреварот за бронзата 2002. Тој се повлекол од фудбалот во 2008 година, постигнувајќи само еден погодок во едноцифрен број на настапи за неговиот главен тим. Тој го добил прекарот на "Булот на Босфор", заради неговата способност во играта со глава.
Макасарски Проток

Макасарскиот Проток (|Selat Makassra) е проток помеѓу островите Борнео и Сулавеси во Индонезија. Ги спојува Целебеското Море на север и Јаванското Море на југ.
Во протокот се влева реката Махакам на Борнео.
Долж протокот се сместени пристанишните градови Баликпапан (Борнео) и Макасар и Палу (Сулавеси). По течението на реката Махам е се наоѓа и градот Самаринда, 48 км спротиводно од протокот.
Протокот е мошне прометен поморски пат за бродовите кои се преголеми за да одат низ Малачкиот Проток.
1 Граници
Според Меѓународната хидрографска организација (МХО), Макасарскиот Проток е една од водите на Источноиндискиот (Индонезиски) Архипелаг, и ги има следниве граници:
Преминот помеѓу источниот брег на Борнео и западниот брег на Целебес [Сулавеси] граничи со:
''на север.'' Линија од Танџонг Мангакалихат, Борнео и Стромен Кап, Целебес.
''на југ.'' Линија од југозападниот крај на Целебес, преку јужниот крај на Тана Кеке, до јужниот крај на Лаут, а оттаму по западниот брег на тој остров до Танџонг Киви, а оттаму напреку до Танџонг Петанг, Борнео на јужниот крај на Лаутскиот Проток.
2 Поврзано
* Малачки Проток
* Сундски Проток
* Комбочки Проток
Белобрада рибарка

Белобрадата рибарка е морска птица од семејството на рибарките која се среќава и во Македонија. Овој вид има многу географски раси кои се разликуваат по големината и незначително во деталите на перјето.
''C. h. hybrida'' се размножува во потоплите делови на Европа и Азија. Со помалиот клун и потемната ''C. h. delalandii'' ја има во источна и јужна Африка, а посветлата ''C. h. javanicus'' од Јава до Австралија.
Птиците што живеат во тропските краишта се постојани жители, но оние од Европа и Азија се птици преселници кои презимуваат во Африка или Индија.
Овој вид се размножува во колонии во копното, крај бари, понекогаш во близина на езерските галеби кои им обезбедуваат заштита.
1 Опис
Големината, црната капа, силниот клун (29-34 мм кај мажјаците и 25-27 мм и понабиен кај женките), кратката чаталеста опашка и темносивото перје и одозгора и одоздола во сезоната на парење се одликите на оваа рибарка. Возрасните, летно време имаат бели образи и црвени нозе и клун. Кај младенчињата круната е прошарана со бело, како и кај возрасните преку зима. Црното над ушите се спојува со задниот дел од капата, а просторот одозгора е прошаран со бело, па се добива впечаток дека црното има форма на С. Страните на вратот се бели, а понекогаш се протегаат до тилот. Под опашката се светлосиви. Кај младенчињата нијансите на мантијата варираат. Грбот и слабините се темнокафеави, со кремави завршетоци. Наесен често се појавуваат нови сиви пердуви, особено на мантијата и тогаш перјето на возрасните станува сребреносиво. Зимно време, челото им станува бело.
Повикот на оваа птица е карактеристично ''крикк''.
Белобрадата рибарка се храни со мали риби, инсекти, водоземци и ракчиња.
2 Галерија
Планински гулаб

Планинскиот гулаб или гулабот дупкар е вид птица од семејството на гулабите кој го има во Македонија.
1 Опис
Родот ''Columba'' е најголем во семејството на гулабите и има најширока распространетост. Овие птици се типично светлосиви или кафеави, често со бели ознаки на главата или вратот или сјајни зелени или виолетови дамки на вратот и градите. Пердувите на вратот може да се поврзани и да формираат ѓердан, но тоа кај овие гулаби го нема. Овој гулаб е помалку сив во перјето од останатите гулаби во Европа.
Неколку западноевропски ''Columba'' гулаби изгледаат слично, но имаат многу свои одлики по кои се разликуваат. Гулабот гривнаш се разликува по белото на вратот (кај возрасните) и крилјата. Дивиот гулаб и планинскиот гулаб се многу послични во големината и перјето, но првиот има бела задница и две силно изразени темни ленти на крилјата, додека задницата кај планинскиот е сива, а лентите на крилјата се нецелосни.
Планинскиот гулаб е дружељубив и формира јата, често заедно со гулабот гривнаш, особено кога изворите на храна се сомнителни и се во потрага заеднички.
Краткото, длабоко „гровтање“ ''ууу-уу-ху'' е сосема различно од гукањето на гулабот гривнаш, и доволно е гласно за да може да се опише како малку застрашувачко грготење.
2 Живеалиште и поведение
Планинскиот гулаб е најредок од дивите европски гулаби. Во делови од распространетоста низ Европа и западна Азија тој е птица преселница. Во Франција, во 1976 година имаше остар пад на популацијата од -57%. Иако видот не се смета за загрозен во Европа, тој е класифициран во нивото 2 во Законот за птици и Анекс III на Бернската конвенција.
Гнездото обично го прави во дупка на старо дрво. Порано, планинскиот гулаб беше најчест, гнездејќи во дабови или борови шуми, кои мораа да бидат стари за да има дупки во нив. Во новите насади нема многу дупки во дрвјата, па тој е поредок. Во случај, гулабот да има две легла, нему му се потребни две дупки. Забележано е дека може да употреби зајачки дупки, рушевини, дупки во карпи и сл., а може да употреби и куќичка за птици направена од луѓето. Дупката мора да биде околу 75 см длабока и да има големина колку тупаница. По употребата на гнездото, гулабите ја оставаат дупката многу валкана. Инаку, тие претпочитаат да гнездат заедно, а и вон сезона на парење живеат во групи.
Живеалиштето на планинскиот гулаб е обично отворената земја. Дури и кога гнездат во дрвја, тие не сакаат многу шумовити предели. Често се среќаваат и на крајбрежјата со гребени во кои има дупки.
Летот им е брз, изведуван од вообичаени замави со крилјата, со повремени остри плеснувања, карактеристични за гулабите. Убаво стои на повисоки гранки, кабли и сл., а кога се додворува, оди хоризонтално по гранките, држејќи го вратот исправен, крилјата малку спуштени, а опашката раширена.
Претежено се храни со растенија, млади ’ркулци и садници, но и инсекти и полжави. Во некои области главно се храни со желади и борови семиња. Јадат разновидни бобинки, шумски плодови, бобинки од глог, смокви, житни зрна, грав, грашок, како и мали безрбетници кои ги подигаат додека одат по земјата.
Мала рибарка

Мала рибарка ( syn. ''Sterna albifrons'') — морска птица од то на рибарките (''Sternidae'') која се среќава во Македонија. Порано беше сместена во родот ''Sterna'', кој сега е ограничен на големите бели рибарки (Bridge et al., 2005).
Оваа птица се размножува на крајбрежјата и во копното на умерена и тропска Европа и Азија. Таа е птица преселница, која зимува на крајбрежјата од суптропските и тропските океани, до јужна Африка и Австралија.
Има три подвида, номинираниот ''albifrons'' кој е распространет во Европа, Северна Африка и западна Азија; ''guineae'' кој го има во западна и централна Африка и ''sinensis'' во источна Азија и на северните и источните брегови на Австралија (Higgins and Davies, 1996).
Малата рибарка се размножува во колнии на камчињата или песокот на плажите или островите. Гнездото е сместено на земја и во него снесува 2-4 јајца. Како и другите рибарки, таа го брани своето гнездо и малечките и ги напаѓа натрапниците.
Слично како другите рибарки, и оваа се храни со риба, нурнувајќи се од лет. Нудењето риба на женката од страна на мажјакот е дел од неговото додворување.
Ова е мала рибарка, долга 21-25 см, со распон на крилјата од 41 до 47 см. Тешко ќе се помеша со некоја друга од нејзиното семејство, заради својата големина и белото чело за време на размножувањето. Нејзиниот тенок, остар клун е жолт со црн врв, а нозете, исто така, се жолти. Зимно време, челото е уште поинтензивно бело, клунот црн, а нозете побезбојни.
Повикот е гласно, препознатливо крескање.
1 Малата рибарка на европските реки
На почетокот од XIX век, малата рибарка била вообичаена птица на европските брегови, реки и езера, но во XX век популацијата на бреговите се намалила заради загубата на живеалиштата и вознемирувањето од страна на луѓето.
Копнените популации се намалија уште повеќе заради регулацијата на реките, изградбата на браните и сл. што ја намали нивната поранешна животна средина. Популацијата на малата рибарка се намали или исчезна во многу европски земји, и поранешни места за размножување на големите реки како Дунав, Елба и Рајна. Денес, само неколку речни системи имаат соодветна животна средина: Лоара/Алие во Франција, Висла/Одра во Полска, По/Тичино во Италија, Даугава во Латвија, Немен во Литванија, Сава во Хрватска и Драва во Унгарија и Хрватска.
Популацијата на Драва е една од најзагрозените. Старомодните практики со регулацијата на водата, каналите за наводнување ги загрозуваат паровите. Само 15 пара сè уште се размножуваат на песоците и чакалот на границата на Хрватска и Унгарија.
На малата рибарка се однесува Договорот за заштита на африканско-евроазиските водни птици преселници.
2 Наводи
* Bridge, E. S.; Jones, A. W. & Baker, A. J. (2005): A phylogenetic framework for the terns (Sternini) inferred from mtDNA sequences: implications for taxonomy and plumage evolution. ''Molecular Phylogenetics and Evolution'' 35: 459–469.
* Collinson, M. (2006). . ''British Birds'' 99(6): 306-323.
* Harrison, Peter (1988): ''Seabirds (2nd edition)''. Christopher Helm, London ISBN 0-7470-1410-8.
* Olsen, Klaus Malling & Larsson, Hans (1995): ''Terns of Europe and North America''. Christopher Helm, London. ISBN 0-7136-4056-1
*
Soul Kitchen (песна)

„Soul Kitchen“ е песна на групата The Doors од нивниот прв истоимен албум ''The Doors''. Песната е посветена на ресторанот ''Olivia's'' (Оливијас) во Венис Бич, Лос Анџелес, каде Џим Морисон почесто останувал долго време, затоа оваа песната го потсетувала на неговиот дом.
Заедно со многу други песни од The Doors, оваа песна се појави во филмот Форест Гамп.
Полицитемија

Крвта се состои од еритроцити, леукоцити и тромбоцити како и течност наречена крвна плазма. Кај полицитемија, концентрацијата на еритроцитите (црвените крвни клетки) е повисока од нормалната. Оваа состојба се случува или поради зголемен број на еритроцити или поради помала количина на плазма.
1 Причини и ризични фактори
Една од формите, наречена примарна полицитемија, е позната уште како полицитемија вера (ПВ). Оваа состојба се јавува кога коскената срцевина произведува премногу еритроцити. Над 90% од нив се зафатени со мутација на генот, наречен ЈАК2 ген, кој се мисли дека не предизвикува директно ПВ, туку го зголемува ризикот од нејзино појавување. Полицитемија вера е ретка, и претежно ги напаѓа луѓето после 60-тата година.
Карактеристично е црвеното лице, предизвикано од големата концентрација на еритроцити, понекогаш погрешно толкувано како црвенило кое се јавува при консумирање на алкохол.
Друга форма е секундарната полицитемија. И овде коскената срцевина произведува еритроцити во поголеми количини, но овој пат тоа не е како одговор на недостаток на кислород. Ова може да се должи на белодробни заболувања, како што се хроничниот бронхитис или емфизем (сега познато како хронична опструктивна белодробна болест, или ХОББ) или кога некој живее на висока надморска височина.
Постои уште една форма, наречена релативна полицитемија. Иако бројот на еритроцитите е нормален, плазма волуменот е намален. Причини за тоа може да бидат:
:*стрес
:*покачен крвен притисок;
:*прекумерна телесна тежина;
:*дехидратација;
:*лекување и закрепнување.
Важно е да се нагласи дека полицитемијата може брзо да се дијагностицира и третира, или барем да се следи, бидејќи големиот број на црвени крвни клетки во крвта ја прават погуста, а тоа пак го зголемува ризикот од срцев удар, излив или други проблеми.
2 Третман
Третманот вклучува редовно вадење на крв за да може да се задржи нивото на еритроцитите нормално, или пак медикаменти кои делуваат на коскената срцевина. Кај секундарната полицитемија, треба првенствено да се разгледа примарната болест која довела до секундарна полицитемија.
На некои луѓе им е потребен третман за симптомите и компликациите од ова заболување, како што е чешањето. На болните од релативната полицитемија им се советува да намалат телесната тежина, да ги откажат цигарите и да ја земаат редовно терапијата која лекарот им ја препишал.
Белокрила рибарка

Белокрилата рибарка, (или белокрила црна рибарка) е мала рибарка која често се среќава близу слaтки води низ цела југоисточна Европа и на исток сè до Австралија. Порано ја имало и во Македонија.
1 Опис
Возрасните птици, летно време имаат кратки црвени нозе и краток црн клун (мал и набиен, 22-25 мм, значително помал од главата), црн врат (често светлосив одзади) и стомак, многу темносив грб, бело под опашката и светлосива, речиси бела опашка. Лицето делува жолтеникаво. Крилјата, како што кажува името, се претежно бели. Внатрешноста на крилјата се сивкави со кафеави врвови на покривните пердуви. Вон сезоната на парење, црното е заменето со бело или светлосиво, иако некои црнкави пердуви може да останат измешани со белите долни делови. Доста црно останува на покривните пердуви одоздола. Главата е црна со бело чело. Круната е црнкавокафеава прошарана со бело, а подолу кај вратот е црнкава со повеќе бело. Овие бели прошарувања се кај возрасните со зимско перје. Тогаш имаат и триаголна црна дамка пред окото. Кај младенчињата и птиците што се митарат под опашката е светлосиво кое станува сосема сиво подоцна во годината. Јасно белата јака и задница ја изолираат темната мантија.
2 Хибридизација со црната рибарка
Хибридизацијата на овој вид со црната рибарка е забележано во Шведска и Норвешка. Две малденчиња во Англија, во септември 1978 и септември 1981, исто така, се верува дека биле хибридни форми зашто покажувале измешани одлики од двата вида, особено комбинацијата на темна мантија (како кај белокрилата) со темни дамки на страните од градите (карактериситика на црната).
3 Распространетост и живеалиште
Живеалиштето при размножување на белокрилата рибарка се слатководните бари низ југоисточна Европа до Средна Азија. Тие обично гнездат на пловечки растенија во самата вода или на земја многу блиску до водата, каде несат 2-4 јајца во гнездото изградено од мали трски или друга вегетација.
Тие се птици преселници кои зимуваат во Африка, јужна Азија и Австралија. Понекогаш заскитуваат во Северна Америка, претежно на атлантскиот брег, но забелеажни се и на тихоокеанскиот брег, како и во копното во областа крај Големите Езера.
4 Поведение
Како другите барски рибарки, (''Chlidonias''), и за разлика од белите (''Sterna'') рибарки, овие птици не нуркаат во лов на риба, туку летаат полека над водата и собираат инсекти од површината или ги ловат во лет. Претежно се хранат со инсекти и мали риби.
Во лет, овие птици изгледаат подебело. Замавнувањето со крилјата им е плитко и лежерно.
Договорот за заштита на африканско-евроазиските водни птици преселници се однесува и на белокрилата рибарка.
5 Наводи
* "National Geographic" ''Field Guide to the Birds of North''''America'' ISBN 0-7922-6877-6
*'' Seabirds, an Identification Guide'' by Peter Harrison, (1983) ISBN 0-7470-1410-8
*''Handbook of the Birds of the World Vol 3'', Josep del Hoyo editor, ISBN 84-87334-20-2
Молучко Море

Молучкото Море (|Laut Maluku) е море на територијата на Индонезија, во западниот дел на Тихиот Океан. Подрачјето е богато со корали и многу места за нуркање.
1 Местоположба
Морето се граничи со Бандското Море на југ и Целебеското Море на север.
Островите во морето се Халмахера на североисток, Буру и Серам во средината и Сулавеси на запад. Островската група Талауд на север важи за граница на морето, иако самата Молучка морска плоча (тектонска плоча) се протега уште извесно растојание на север.
Според Меѓународната хидрографска организација (МХО), Молучкото Море е едно од водите на Источноиндискиот Архипелаг, со следниве граници:
''на север.'' Линија од североисточниот крај на Целебес [Сулавеси] преку островската група Сјау до јужниот ’рт на Сангир, а оттаму до јужниот крај на групата Талауд, па преку нив до североисточниот крај, а оттаму линија до Танџонг Сопи, северниот ’рт на островот Моротај.
''на исток.'' По западниот брег на Моротај од Танџонг Сопи до Ваџабула на југ, а оттаму линија до северниот ’рт на Халмахера и по западниот брег до Танџонг Либоло (најјужниот дел).
''на југ.'' Линија од најјужната точка на Халмахера до северниот ’рт на островот Биса (Сетил), а оттаму до северниот крај на Голем Оби, преку овој остров до Танџонг Аке Ламо (југозападниот ’рт), а оттаму до Танџонг Дехеколано (источен крај на групата Сула), долж северните брегови до Танџонг Марикасу (западниот крај), а оттаму линија до југоисточниот ’рт на островот Бангај.
''на запад.'' Источните брегови на островите Бангај и Пеленг до Северен Банглакан, а оттаму линија до ’ртот Боток (Целебес) во обиколка на брегот до ’ртот Пандџанг и до ’ртот Томбалилату (123°21' ИГД) на спротивниот брег, а оттаму пак по источниот брег до ’ртот Пујсан (североисточниот крај на Целебес).
2 Поврзано
* Малачки Проток — западно од Сингапур
* Молучки Острови
* Малачки султанат — стара држава во подрачјето
Република (неделен весник)

„Република“ е македонски печатен медиум кој излегува еднаш во седмицата. Првиот број излегол на 7 септември 2012 година. Во рамките на списанието се вклучени претежно информации од политичкиот живот, интервјуа, колумни, политички анализи, како и содржини од забавен карактер.
1 Редакција
* директор - Доне Доневски
* главен и одговорен уредник - Билјана Бабиќ
* редакција - Игор Чавески, Алекдандра Мазнева - Бундалевска, Невена Поповска, Марина Костовска, Александрија Стевковска, Марина Милановиќ, Александар Арсовски, Ана Цветановска
* колумнист - Ламбе Арнаудов, Петар Поп-Арсов, Цветин Чилиманов, Ристо Никовски
* лектор - Анета Василевски Лубецкиј, Тања Стевановска
* фотографија - Ѓорѓи Личовски, Игор Ангеловски, Александар Ивановски
* графички дизајн - Никса Георгиевски, Билјана Неделковска
Паневропски коридор X

Коридор Х — еден од паневропските сообраќајни коридори. Се протега помеѓу Салцбург во Австрија и Солун во Грција. Коридирот проаѓа низ Австрија, Словенија, Хрватска, Србија, Македонија и Грција. Има четири ограноци: Xa, Xb, Xc и Xd.
1 Ограноци
X:
Салцбург - Љубљана - Загреб - Белград - Ниш - Скопје - Велес - Солун.
*Огранок A: Грац - Марибор - Загреб
*Огранок B: Будимпешта - Нови Сад - Белград
*Огранок C: Ниш - Софија - Пловдив - Одрин - Истанбул преку Коридор IV
*Огранок D: Велес - Прилеп - Битола - Лерин - Игуменица („Егнатија“)
1.1 Огранок A (Коридор Xa)
Коридорот Xa се протега од Грац, Австрија до Загреб, Хрватска проаѓајќи низ: Хрватска, Словенија и Австрија.
1.2 Огранок C (Коридор Xc)
Коридорот Xc се протега помеѓу Ниш - Софија - Пловдив - Одрин - Истанбул.
Патот во Србија од Ниш до бугарската граница близу Димитровград во моментов е во изграбдам со цел да ги добие стандардите за автопат. Се очекува патот да биде готов во 2017.
Во Бугарија некои 31 км од Калотинскиот автопат од Калотина до Софија беа дадени на тендер во 2012 г. Во моментот сообраќајот се проаѓа преку Софиската обиколница, но постои и нов заобиколен потег. Тракискиот автопат се протега од Софија до Чирпан, каде Маричкиот автопат води кон Турција.
Во Турција автопатот проаѓа близу Одрин до Истанбул.
1.3 Огранок D (Коридор Xd)
Коридорот Xd се протега помеѓу Велес - Прилеп - Битола - Лерин - Игуменица
Патот Велес - Прилеп преку планинскиот превој Дервен ретко се користи, заради тоа што не е асфалтиран. Затоа, најчесто се користи алтернативата Велес - Росоман - Плетвар - Прилеп, преку планинскиот превој Плетвар. Во тек е изградба на експресен пат на делницата Росоман - Фаришка клисура. Потоа се оди по магистралниот пат Прилеп - Битола, па на магистралниот пат Битола - Меџитлија. Во моментов се проектира таа делница.
Патот во Грција од граничниот премин Ники до Лерин е автопат. Потоа се продолжува по експресен пат до Птолемаида, каде започнува автопат. Оттаму, па сè до Кожани е автопат. Потоа, тој автопат се вклучува на автопатот Егнатиа кој води сè до Игуменица.
Ферид Дебах

Ферид Дебах (роден на 19 јули 1976 во Париз) е актер, директор, сценарист и продуцент со француска и алжирска националност. Тој исто така е познат како професионален фотограф и политичар.
1 Признанија и награди
Признанија
Награди
2 Филмографија
Каримата

Каримата (|Karimata) — широк проток што ги поврзува Јужнокинеското и Јаванското Море и ги двои островите Суматра и Борнео (Калимантан) во Индонезија.
Протокот е широк околу 150 км, мерејќи од источниот брег на осторовот Белитунг до западниот брег на Борнео. Белитунг е одделен од Банка на запад со многу потесниот Гаспаров Проток. Островот Банка се наоѓа недалеку од источниот брег на Суматра, од која е одделен со протокот наречен по него. Во источниот дел на протокот Каримата се сместени Кариматските Острови, североисточно од Белитунг и релативно близу до западниот брег на Борнео.
1 Поврзано
* Географија на Индонезија
Гашербрум

Гашербрум е група врвови на североисточниот крај на ледникот Балторо, во состав на венецот Каракорум. Како таква, групата им припаѓа на Хималаите и се наоѓа на границата помеѓу Шаксгамската Долина (Кина) и територијата Гилгит-Балтистан (Пакистан). Масивот содржи три врва над 8.000 метри (ако се смета Брод Пик).
Врв Висина (м) СГШ ИГД Истакнатост (м)
Гашербрум I, 8.080, 35°43′27″, 76°41′48″, 2,155
Брод Пик, 8.047, 35°48′35″, 76°34′06″, 1,701
Гашербрум II, 8.035, 35°45′27″, 76°39′15″, 1,523
Гашербрум III, 7.952, 35°45′34″, 76°38′31″, 355
Гашербрум IV, 7.925, 35°45′39″, 76°37′00″, 725
Гашербрум V, 7.147, 35°43′45″, 76°36′48″, 654
Гашербрум VI, 6.979, 35°42′30″, 76°37′54″, 520
Масивот првпат е забележан од полковникот Томас Џ. Монтгомери од Кралската инженерија на Британија, учесник во проектот „Голем тригонометриски премер на Индија“. Бидејќи се во состав на Каракорум, тој ги иманувал К1, К2, К3, К4 и К5 (каде „К“ значи Каракорум). Денес К1 се нарекува Машербрум, К3 е наречен Брод Пик, К4 е Гашербрум II, а К5 го носи името Гашербрум I. Само К2 (втор највисок во светот) го задржал називот на Монтгомери.
1 Историја на освојување
Планина, Висина (м), Прво освојување
Гашербрум I, 8.068, 1958 — П. Л. Шениниг, А. Џ. Кауфман (САД)
Брод Пик (if included in group), 8.047, 1957 — М. Шмук, Ф. Винтерштелер, К. Димбергер и Х. Бул (Австрија)
Гашербрум II, 8.035, 1956 — Ф. Моравец, С. Ларх, Х. Виленпарт (Австрија)
Гашербрум III, 7.952, 1975 — В. Руткјевич, А. Чадвик-Онишкјевич, Ј. Онишкјевич и К. Зѓитовјецки (Полска)
Гашербрум IV, 7.925, 1958 — В. Бонати и К. Маури (Италија)
Гашербрум V, 7.147, неискачена
Гашербрум VI, 7.001, неискачена, напревен обид во 1998 г. од француска група (две жртви) и данска група
На 9 март 2012 г., полските планинари Адам Бјелецки и Јануш Голомб станале првите што го искачиле Гашербрум I зиме, и тоа без дополнителен кослород.
2 Поврзано
*Осумилјадник
*Список на највисоки планини
*Каракорум
3 Наводи
*H. Adams Carter, "Balti Place Names in the Karakoram", ''American Alpine Journal'' 49 (1975), p. 53.
*Mount Qogori (K2) {scale 1:100,000}; edited and mapped by Mi Desheng (Lanzhou Institute of Glaciology and Geocryology), the Xi´an Cartographic Publishing House.
*
Субрата Рој

Субрата Рој ( - ) е индиски стопанственик и сопственик на групацијата Сахара Индија. Освен оваа компанија, имал сопственички удел и во крикет клубот Pune Warriors India, хотелите „Grosvenor House“ (Лондон) и „Plaza“ (Њујорк), туристичкото одморалиште „Aamby Valley City“, како и пакет акции од 42.5% во Формула 1 тимот Форс Индија.
Весникот India Today го рангирал за еден од 10-те најмоќни Индијци во светот. Субрата ја основал „Сахара Индија“ во 1978 година, а во 2004 бил прогласен за вториот најголем вработувач во Индија (позади „Индиски железници“) од страна на списанието Тајм.
Рој бил голем спортски обожавател, и ги спонзорирал индиските репрезентации во хокеј и крикет. Тој е исто така медиумски магнат, сопственик на ТВ каналот ''Samay'' (посветен исклучиво на вести), на еден неделен весник, како и на повеќе индиски регионални ТВ станици кои емитуваат програма со забавна содржина.
Неговата деловна дејност ја опфаќала туристичката агенција ''Сахара Травел'', приватна болница во Лакнау (со капацитет од 350 легла), хотелот со 5 ѕвездички ''Сахара Стар'' во Бомбај (210 соби и 9 ресторани), како и елитниот њујоршки хотел „Плаза“.
Неговиот дом се наоѓа во градот Лакнау во сојузната индиска држава Утар Прадеш.
1 Инвестициските планови во Македонија
Субрата Рој во два наврати ја посетил Македонија. Притоа тој остварил средби со речиси целиот државен врв, вклучувајќи ги премиерот Никола Груевски, голем дел од министрите, охридскиот градоначалник Никола Бакрачески, како и претседателот Ѓорѓе Иванов.
Според известувањата од Сител, Сахара Груп во следните три години ќе инвестира во агрокомбинатот Џумајлија околу 211 милиони евра, ќе вработи над 2000 лица и ќе изгради фабрика за добиточна храна и млекарница со фарма од 20 илјади грла говеда. Субрата Рој изјави дека млечните производи ќе ги пласира во регионот, но сепак поголемиот дел ќе продава и на пазарите од Истокот и Северна Африка. Освен тоа, Рој планира да гради и туристички комплекс на охридското крајбрежје, за чии потреби веќе го откупил хотелот „Славија“. Тој најавил и дека е заинтересиран да гради споменик на мајка Тереза на плоштадот „Македонија“ во Скопје.
Овие инвестициски планови наишле на негодување во одредени деловни, црковни, политички, медиумски и научни кругови.
Утрински Весник неодамна објави афера поврзана со овој стопанственик. Врховниот суд од Индија уште во 2012 година донел одлука со која побарал од двете фирми, „Сахара Индија недвижнини“ и „Сахара инвестиции за вдомување“ да вратат повеќе од 5 милијарди американски долари со камата. СЕБИ уште тогаш објави дека „Сахара груп“ должи 4,38 милијарди долари, а групацијата во меѓувреме уплатила само 934 милиони долари. „Сахара“ пак, тврди дека останатиот износ од 3,65 милијарди долари им го има вратено директно на две компании што купиле нејзини обврзници.
Црна рибарка

Црната рибарка е мала рибарка која живее во близина на копнените води низ Европа и Северна Америка, ја има и во Македонија. Како што кажува името, таа има претежно темно перје.
1 Опис
Возрасните црни рибарки се долги 25 см, со распон на крилјата од 61 см и тежина 62 грама. Имаат кратки темни нозе и црн клун кој изгледа слабо, долг 27-28 мм, речиси колку големината на главата. Клунот е долг, тенок и е малку закривен. Имаат темносив грб, со бело на предниот дел од крилјата, црна глава, црн врат (понекогаш прошаран со сиво кај возрасните) и црн стомак. Имаат црна или црнокафеава капа (која се соединува со покривот на ушите, формирајќи речиси целосна качулка) и имаат светлокафеавосива раширена опашка. Лицето е бело, но имаат голема триаголна дамка пред окото, и широк бел околувратник кај младенчињата. Имаат сивкавокафеави дамки по краевите на градите, кои оддолу се прошируваат нагоре. Овие ознаки се разликуваат по големина и не се воочливи. Вон сезона на парење, поголемиот дел од црното, исклучувајќи ја капата, се заменува со сиво.
Расата на Северна Америка, ''C. n. surinamensis'', целосно се разликува од европската во перјето и некои сметаат дека е тоа посебен вид.
Во лет, градбата на птицата делува слабо. Замавнувањето на крилјата е полно и динамично и летот е често непредвидлив кога е близу до водата и во потрага по храна.
2 Хибридизација со белокрилата рибарка
Хибридизацијата на овој вид со белокрилата рибарка е забележано во Шведска и Норвешка. Две малденчиња во Англија, во септември 1978 и септември 1981, исто така, се верува дека биле хибридни форми зашто покажувале измешани одлики од двата вида, особено комбинацијата на темна мантија (како кај белокрилата) со темни дамки на страните од градите (карактериситика на црната).
3 Распространетост и живеалиште
Црна рибарка живее во слатководните мочуришта низ речиси цела Канада, северни САД голем дел од Европа и западна Азија. Тие обично гнездат на пловечки растенија во самата вода или на земја многу блиску до водата, каде несат 2-4 јајца во гнездото изградено од мали трски или друга вегетација.
Тие се птици преселници кои зимуваат во Африка, а американските во северниот дел на Јужна Америка.
Како другите барски рибарки, (''Chlidonias''), и за разлика од белите (''Sterna'') рибарки, овие птици не нуркаат во лов на риба, туку летаат полека над водата и собираат инсекти од површината или ги ловат во лет. Претежно се хранат со инсекти, мали риби, како и водоземци.
3.1 Скитници
Птици од американската раса се среќаваат како заскитани во Велика Британија и во Ирска.
4 Статус
Северноамериканската популација во последно време се намалува поради загубата на живеалиштата на птиците.
На црната рибарка се однесува Договорот за заштита на африканско-евроазиските водни птици преселници.
5 Наводи
* "National Geographic" ''Field Guide to the Birds of North''''America'' ISBN 0-7922-6877-6
*'' Seabirds, an Identification Guide'' by Peter Harrison, ISBN 0-7470-1410-8
*''Handbook of the Birds of the World Vol 3'', Josep del Hoyo editor, ISBN 84-87334-10-5
* "National Audubon Society" ''The Sibley Guide to Birds'', by David Allen Sibley, ISBN 0-679-45122-6
Антибиограм

Антибиограм е резултатот на in vitro испитување на осетливоста на еден бактериски сој кон антибиотици. Најпрво од добиениот примерок (крв, спутум, урина) се подготвува култура на бактеријата. Потоа постојат два начини да се добие антибиограм:
* полуквантитативен начин врз основа на дифузија на антибиотикот; мали дискови кои содржат антибиотик се ставаат на различни зони на агар плочата, која е богата со хранливи материи од кои бактеријата расте. Антибиотикот дифундира околу дискот, а околу него може да се забележи простор каде бактеријата не расте
* квантитативен начин врз основа на дилуција (разредување) на антибиотикот. Се прави серија на разредување на антибиотикот (во секоја наредна вијала антибиотикот е двојно разреден). Најголемото разредување во кое нема раст на бактеријата се нарекува минимална инхибиторна концентрација
Биорасположливост

Во фармакологијата, биорасположливост означува делот на администрираната доза на лек кој непроменет доспева до системската циркулација и претставува едно од главните фармакокинетички својства на лековите. По дефиниција, кога еден лек се администрира интравенски, неговата биорасположливост е 100%. Сепак, кога лекот се администрира преку други патишта (како орално), неговата биорасположливост претежно се намалува (поради нецелосна апсорпција и метаболизам на прв премин) или може да варира од пациент до пациент.